paragraph_text: The New Scooby Doo Movies američki je animirani serijal, drugi iz serije Scooby Doo, stvoren u studiju Hanna-Barbera i premijerno prikazivan na televizijskoj postaji CBS od 9. rujna 1972. do 27. listopada 1973. Uključuje 24 epizode raspoređene u 2 sezone (16 + 8). U svakoj epizodi Scooby Doo i prijatelji susreću neku zvijezdu/zvijezde iz stvarnoga života ili iz nekoga drugog crtanog filma, s kojom/kojima zajedno rješavaju zagonetku. Umjesto oko 20 minuta kao u prethodnom serijalu, Scooby Doo, Where Are You!, ovdje svaka epizoda traje oko 40 minuta.